Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 366

6. Összes véglegesen eladott kihelyezés (január 1-jétől a tárgyhó végéig) Itt kell szerepeltetni az adott év során a tárgyhó végéig véglegesen eladott követelésállományt a megadott bontásban könyv szerinti (61.11—61.5. sorok), valamint eladási értéken (62.11—62.5. sorok). Könyv szerinti értéken a követelés eladás előtti, főkönyvbeli nyilvántartási értéke értendő. Az eladási érték az eladott követelésnek az adásvételi szerződés szerinti értékét (eladási árat) tartalmazza. Az eladott követeléseket — a leírásokhoz hasonlóan — a jogi személyiségű vállalkozóknál és a kisvállalkozóknál meg kell bontani beruházási hitel, összes egyéb hitel, valamint egyéb NEM hitel sorokra, s a 61.4. és 62.4. Egyéb soroknak kell tartalmazniuk a nem részletezett szektorokkal szemben véglegesen eladott kihelyezéseket. Itt is külön kell kimutatni az adott év során a tárgyhó végéig — az eladás előtt a rövid lejáratú hitelek között szerepelt — véglegesen eladott kamat és kamatjellegű jutalékkövetelések összegét (a 61.5., illetve a 61.5. sorokban). A 63. Leírt és eladott követelések mögötti ref. hitel állomány sorban az MNB által refinanszírozott hitelállományokból csak a tőkekövetelés értékét kell megadni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes